Рекорден брой жертви на Ковид в Германия . Все по - сигурно е , че локдаунът ще бъде удължен . За първи път от началото на пандемията Германия регистрира над 1100 жертви на Ковид - 19 за едно денонощие . На този фон е все по - сигурно , че локдаунът ще бъде удължен и след 10 януари . Нов мрачен рекорд за Германия : 1129 смъртни случая , свързани с Ковид - 19 , за последните 24 часа в Германия . Това сочат данните на института " Роберт Кох " от 30 декември . Така броят на жертвите от началото на пандемията досега вече надхвърля 32 000 души . Предишният рекорд в броя на жертвите беше обявен преди една седмица - тогава за 24 часа бяха регистрирани 962 смъртни случая . Същевременно броят на новозаразените за последното денонощие в Германия е 22 459 . От " Роберт Кох " подчертават , че в края на годината актуалните данни за инфекциите постъпват и се обработват със закъснение , поради което тези числа може да не предават реалната картина . Локдаунът ще бъде удължен ? Това е все по - вероятно . Седмичната заболеваемост , т . е . броят на новите инфекции на 100 000 души население в рамките на една седмица , е спаднала - от 149 , 2 на 141 , 3 . Най - високата стойност беше регистрирана на 22 декември , когато на 100 000 души население се падаха по 197 , 6 новозаразени . Между отделните германски провинции обаче има големи разлики . Така например най - висока е заболеваемостта в Саксония и Тюрингия , съответно седмично по 330 и 255 , 1 новозаразени на 100 000 население , а най - ниска в Долна Саксония , Мекленбург - Предна Померания и Шлезвиг - Холщайн - около 80 на 100 000 . Целта , която германското правителство си поставя , е седмичната заболеваемост да падне под 50 души . Преди две седмици в Германия бе наложен твърд локдаун - магазините останаха затворени ( освен тези за стоки от първа необходимост ) , както и ресторантите , кафенетата , спортните центрове и местата за отдих и почивка . Мерките засега важат до 10 януари , но най - вероятно ще бъдат удължени . Това става ясно от изказване на министър на здравеопазването Йенс Шпан . Днес по време на съвместна пресконференция с шефа на института " Роберт Кох " Лотар Вилер , здравният министър обяви , че на фона на високия брой жертви и новозаразени , удължаването на локдауна изжлежда все по - сигурно . Само преди ден Шпан бе казал , че не очаква до 5 януари заболеваемостта да спадне до нива , които ще позволят разхлабването на мерките . Подобно мнение тези дни изразиха и други водещи политици в страната , както и шефът на канцлерската служба Хелге Браун . " Нека заедно спрем вируса " На съвместната пресконференция Лотар Вилер и Йенс Шпан настоятелно призоваха хората в Германия силно да ограничат контактите си и да спазват противоепидемичните мерки . " От затварянето на публичния сектор има смисъл само ако и в личния си живот хората ограничат контактите си " , каза Шпан и отправи апел за спокойна Новогодишна нощ , призовавайки хората да се откажат от по - големи събирания на 31 декември . Вилер подчерта , че въпреки старта на имунизациите положението остава тревожно и през следващите месеци хората трябва да продължат да се придържат към хигиенните мерки - да спазват дистанция , да носят маски и да си мият редовно ръцете . Той помоли германците да не пътуват , да ограничат максимално контактите си и ако имат такива - да се срещат само с едни и същи хора и то навън . " Нека заедно спрем вируса " , призова шефът на института " Роберт Кох " . На 5 януари се очаква да се проведе следващата среща на канцлерката Ангела Меркел с министър - председателите на 16 - те федерални провинции , на която политиците трябва да решат какви мерки ще бъдат предприети след 10 януари .